jkorsvik/nowiki_second_scrape_merged huggingface dataset:
Antony Kariyil

Antony Kariyil C.M.I. (født 26. mars 1950 i Cherthala i Kerala i India) er en katolsk, syro-malabarisk ordensgeistlig og erkebiskop.


== Liv og virke ==


=== Ordensprest ===
Antony Kariyil trådte inn i ordenssamfunnet Carmelites of Mary Immaculate og ble presteviet den 27. desember 1977.


=== Biskop ===
Den 26. august 2015 bekjentgjorde Den hellige stol at pave Frans istemte i at den syro-malabariske kirke ville velge ham til biskop av eparkiet Mandya. Bispevielsen ble foretatt av hans forgjenger George Njaralakatt, erkebiskop av Tellicherry, den 18. oktober samme år. Medkonsekratorer var den apostoliske nuntius til India, erkebiskop Salvatore Pennacchio, og erkebiskopen av Bangalore, Bernard Blasius Moras.


=== Erkebiskop ===
Den syro-malabarske kirke valgte ham i august 2019 til vikar for storerkebiskopen av Ernakulam-Angamaly. Pave Frans utnevnte ham den 30. august samme år til titulærerkebiskop pro hac vice av Macriana Maior.Det brøt ut en stor uenighet om liturgiske spørsmål i den syro-malabarske kirke, og i Roma kom man til den overbevisning at erkebiskop Kariyil måtte trekke seg. I slutten av juli 2022 erklærte han sin fratreden som vikar.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Kardinal Willem Marinus van Rossum, C.SS.R. (1833-1903) *1871
Erkebiskop Leo Peter Kierkels, C.P. (1882-1957) *1931
Biskop René-Jean-Baptiste-Germain Feuga, M.E.P. (1886-1964) *1941
Kardinal Antony Padiyara (1921-2000) *1955
Erkebiskop George Valiamattam (1938 - ) * 1989
Erkebiskop George Njaralakatt (1946 - ) *2010
Erkebiskop Antony Kariyil (1950-) *2015


== Referanser ==
Polit.ru

Polit.ru er en russisk nettavis. Den ble tidligere gitt ut på Zhurnal.ru. Den er en av Russlands eldste nettaviser, og ble opprettet i 1998.


== Referanser ==


== Eksterne lenker ==
Offisielt nettsted
Giring (rotasjon)

Innen fartøydynamikk er giring (engelsk: yaw rotation) et stivt legeme sin rotasjon om sin vertikale akse. Det kan for eksempel vise til dreiingen av en bil, båt eller fly. Giring kan oppstå på grunn av ytre påvirkning av vær og vind, eller som et resultat av styring av fartøyet. Noen eksempler hvor giring naturlig oppstår er styring og overstyring på en bil, bruk av sideror på fly, eller ror og sidepropell på båt. Giringen er knyttet til fatøyets kompassretning, som brukes for å oppgi fartsretning eller stevnelei.


== Historie ==
Det første flyet som demonstrerte aktiv styring om alle tre aksene var Brødrene Wright sitt seilfly fra 1902.


== Deriverte ==
Gireraten eller girehastigheten (engelsk: yaw rate eller yaw velocity) er den tidsderiverte av gireposisjonen, og beskriver vinkelhastigheten av denne rotasjonen og oppgis vanligvis i vinkelgrader per sekund eller radianer per sekund.
Giremomentet er komponenten av dreiemomentet om gireaksen, og er en annen viktig parameter innen fartøydynamikk.


== Måling ==
Gireraten kan måles ved å måle bakkehastigheten på to geometrisk separerte punkter på legemet, eller med et gyroskop, eller det kan syntetiseres fra akselerometre og lignende. Det er det primære målet på hvordan sjåfører føler at en bil svinger visuelt.
Gireraten er viktig i elektronisk stabiliserte kjøretøy. Ved svinging med konstant hastighet rundt en konstant radius er den direkte relatert til lateral (sideveis) akselerasjon av kjøretøyet.


== Se også ==
Coriolis-kraft


== Referanser ==
Tuila’epa Sa’ilele Malielegaoi

Susuga Tuila'epa Lupesoliai Neioti Aiono Sa'ilele Malielegaoi, født 14. april 1945, er en samoansk politiker som var Samoas statsminister fra 1998 til 2021. Han var landets lengstsittende statsminister og er etter 2021 leder av opposisjonen. Han har siden 1998 vært leder for Menneskerettighetspartiet (Human Rights Protection Party, HRPP). Han ble første gang innvalgt i parlamentet i 1981 da han vant et suppleringsvalg i valgkretsen Lepā hvor han også er født. Før han ble statsminister var han også finansminister og visestatsminister i regjeringen til Tofilau Eti Alesana.Tuila’epas regjering mistet flertallet i parlamentet ved valget i 2021, men han nektet å gå av, noe som førte til en konstitusjonell krise i landet. Samoas høyesterett fastslo 23. juli 2021 at Fiamē Naomi Mataʻafa som leder det kristelig-demokratiske partiet Faʻatuatua i le Atua Samoa ua Tasi (FAST, «Forent i troen i Samoa») har vært landets rettmessige statsminister siden 24. mai 2021. Tuila’epa aksepterte dommen 26. juli og overtok som opposisjonsleder dagen etter.Tuila'epa og HRPPs partisekretær Lealailepule Rimoni Aiafi ble 24. mai 2022 permanent utvist fra parlamentet for å ha vist forakt for retten og underminert tilliten til rettssystemet ved å ha nektet å godta valgresultatet i 2021 og kalt det et «kupp». Han kalte også saken for «en heksejakt».


== Referanser ==
John Mortimer Fourette Smith

John Mortimer Fourette Smith (født 23. juni 1935 i Orange i New Jersey i USA; død 22. januar 2019 i Lawrenceville i New Jersey i USAy) var en amerikansk katolsk geistlig og biskop av Trenton.


== Liv og virke ==


=== Prest ===
John Mortimer Fourette Smith ble presteviet 27. mai 1961 for erkebispedømmet Newark.


=== Hjelpebiskop i Newark ===
Pave Johannes Paul II utnevnte ham den 20. november 1987 til hjelpebiskop i Newark og titulærbiskop av Tres Tabernae. Erkebiskopen av Newark, Theodore Edgar McCarrick, bispeviet ham den  25. januar året etter; medkonsekratorer var Peter Leo Gerety, emeritert erkebiskop av Newark, og Walter William Curtis, biskop av Bridgeport.


=== Biskop av Pensacola-Tallahassee ===
Den 25. juni 1991 ble han utnevnt til biskop av Pensacola-Tallahassee i Florida. 


=== Biskop av Trenton ===
Den 21. november 1995 utnevnte Johannes Paul II ham til koadjutorbiskop av Trenton. Etter at John Charles Reiss gikk av fra Trenton, etterfulgte biskop Smith ham den 30. juni 1997 som biskop av Trenton.
Den 1. desember 2010 innvilget pave Benedikt XVI hans aldersbetingede anskjedssøknad.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1876-1958) *1917
Kardinal Francis Joseph Spellman (1889-1967) *1932
Kardinal Terence James Cooke (1921-1983) *1965
Kardinal Theodore Edgar McCarrick (1930- ) *1977
Biskop John Mortimer Fourette Smith (1935-2019) *1987


== Referanser ==
Robin Fåhræus

Robert (Robin) Sanno Fåhræus (født 15. oktober 1888, død 18. september 1968) var en svensk lege og professor i Uppsala. Fåhræus sin blodforskning førte til at blodets senkningsreaksjon («senkningen») er blitt vanlig rutine ved legeundersøkelser.


== Referanser ==
César Bosco Vivas Robelo

César Bosco Vivas Robelo (født 14. november 1941 i Masaya i Nicaragua; død 23. juni 2020 i Managua) var en katolsk geistlig og biskop av León en Nicaragua.


== Liv og virke ==


=== Prest ===
César Bosco Vivas Robelo studerte filosofi og teologi ved Nicaraguas interdiocesane og ved Det pavelige universitet Gregoriana i Roma. Han ble presteviet 17. mai 1970 av pave Paul VI i Petersdomen for erkebispedømmet Managua. I 1971 ble han sogneprest for sognet La Purísima og senere generalvikar for erkebispedømmet Managua.


=== Hjelpebiskop i Managua ===
Den 8. oktober 1981 utnevnte pave Johannes Paul II ham til titulærbiskop av Mididi og gjorde ham til hjelpebiskop i Managua. Erkebiskopen av Managua, Miguel Obando Bravo S.D.B. bispeviet ham den 21. november samme år; medkonsekratorer var biskopen av Estelí, Rubén López Ardón, og den emeriterte biskop av León en Nicaragua, Julián Luis Barni Spotti O.F.M.


=== Biskop av León en Nicaragua ===
Den 2. april 1991 utnevnte pave Johannes Paul II han til biskop av León en Nicaragua.
I 1989 ble han sekretær for Nicaraguas bispekonferanse, og så dens president fra 1991 til 1993, 1997 til 1999 og i 2005, og dens visepresident fra 1999 til 2002 og fra 2011. Han var initiator for anerkjennelsen av katedralen i León som  UNESCO-verdensarv.
Pave Frans innvilget den 29. juni 2019 hans aldersbetingede avskjedssøknad.


=== Covid-offer ===
Han ble innlagt på Fernando Veléz Paiz sykehus i Managua 16. mai 2020 på grunn av luftveisproblemer forenlig med covid-19. Etter at helsetilstanden hans forverret seg 20. juni, ble han overført til intensivavdelingen på sykehuset. Han døde tre dager senere, 23. juni, i en alder av 78 år, på grunn av covid-19.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Benedetto Aloisi Masella (1879-1970) *1919
Erkebiskop Antonio Taffi (1897-1970) *1947
Erkebiskop Marco Antonio García y Suárez (1899-1972) *1953
Kardinal Miguel Obando Bravo, S.D.B. (1926-2018) *1968
Biskop  César Bosco Vivas Robelo (1941-2020) *1981


== Referanser ==
Hemming Gad

Hemming Gad (født ca. 1450, død 1520) var en svensk biskop og politiker. Gad støttet Sturenes kamp mot unionen med Danmark, men etter 1520 gikk han over til Christian II sitt parti. Han vakte kongens mistro og ble henrettet.


== Referanser ==
Carlo Emilio Gadda

Carlo Emilio Gadda (født 14. november 1893, død 21. mai 1973) var en italiensk forfatter, som var utdannet ingeniør.  Gadda har med sin satiriske, vanskelig tilgjengelige og ofte fragmentariske prosakunst vakt stor oppmerksomhet også utenfor Italia. Typiske trekk ved Gadda er en utstrakt bruk av dialektord, teknisk terminologi, lærde hentydninger og ordforklaringer.


== Referanser ==
Senai Hagos

Senai Eyob Hagos (født 2. desember 1994) er en eritreiskfødt norsk fotballspiller som fra den 31. desember 2022 er klubbløs.


== Referanser ==


== Eksterne lenker ==
(en) Senai Hagos – Transfermarkt 
(no) Senai Hagos – Norges Fotballforbund 
(en) Senai Hagos – FBref
Désiré Mukanirwa Kadhoro

Désiré Mukanirwa Kadhoro (født 22. august 1968 i Murambi i Kalehe-territoriet i Zaire; død 11. juli 2020 i Goma i Den demokratiske republikk Kongo) var en anglikansk biskop i Den demokratiske republikk Kongo.


== Biografi ==
Mukanirwa fullførte sin presteutdannelse ved Institute Maendeleo de Goma i 1988. I 1997 tok han doktorgrad ved Anglican University of Congo. 2006/2007 deltok han på et postgraduate-program ved det økumeniske Bossey-instituttet.
I 2016 ble Mukanirwa første biskop av det nyopprettede bispedømmet Goma. Sentralt i hans virke var forsoningsarbeide og hjelp til ofrene for ebolaepidemien som begynte i 2018 i hans bispedømme.  Han døde etter et kort sykdomsforløp av covid-19. Mukanirwa etterlot seg enke, fire egne barn iog tre adoptivbarn.


== Referanser ==
Halvkonserver

Halvkonserver er industrimessig nedlagt hermetikk (ansjos, sild, og lignende), som ikke er sterilisert og med begrenset lagringstid.
Råde Idrettslag i 1990

Råde spilte sesongen 1990 i 2. divisjon avdeling B, som da var det nest øverste nivået i norsk fotballs ligasystem. Laget endte sesongen på syvendeplass på tabellen. Alle lagets hjemmekamper ble spilt på Råde idrettspark. Tilskuersnittet på hjemmekampene var 387.


== Tabell ==
Kilde: rsssf.no


=== Tabellplassering per serierunde ===


== Kamper ==


=== Seriekamper ===


=== Norgesmesterskapet i fotball ===


== Spillerstatistikk ==


== Referanser ==


== Kilder ==


== Se også ==
Norsk fotball i 1990
The Tides of Barnegat

The Tides of Barnegat er en amerikansk stumfilm fra 1917, regissert av Marshall Neilan.


== Skuespillere ==
Blanche Sweet som Jane Cobden
Elliott Dexter som Dr. John Cavendish
Tom Forman som Barton Holt
Norma Nichols som Lucy Cobden
Billy Jacobs som Archie
Walter Rodgers som Kaptein Nathan Holt
Harrison Ford som Sidney Gray
Lillian Leighton som Martha Lillian


== Referanser ==


== Eksterne lenker ==
(en) The Tides of Barnegat på Internet Movie Database 
(en) The Tides of Barnegat på AllMovie
The Tides of Fate

The Tides of Fate er en amerikansk stumfilm fra 1917, regissert av Marshall Farnum.


== Handling ==
Fanny Lawson forelsker seg i Stephen King, en mann som dro henne opp fra en stri elv etter at hesten hennes stupte ned i det iskalde vannet. Fanny forlater derfor sin tidligere kjærlighet, den kanadiske politimannen John Cross, og gifter seg med Stephen - og de flytter snart til byen sammen. Men hun oppdager snart at ektemannen hennes er en kriminell. King blir snart lei av Fanny, og han forlater henne.
Når politiet senere gjennomsøker leiligheten hennes, oppdager de flere av Kings eiendeler. De sender derfor Fanny i fengsel som hans medskyldige. I mellomtiden har John Cross problemer, og står anklaget i en krigsrett for påstått feighet, til den amerikanske hæren på grunn av sin militær-tjeneste på Filippinene. I New York møter han igjen Fanny, og de to forelsker seg snart på nytt. Men når King deretter dukker opp igjen, blir han sinnsykt misunnelig over det som skjer, og forårsaker en rekke problemer.


== Skuespillere ==
Alexandria Carlisle som Fanny Lawson
Frank Holland som John Cross
William Sheer som Stephen King
Charles E. Graham som Fergus McManus
Jane Kent som Claudia Nelson
Walter Ryder som Azray Heath


== Referanser ==


== Eksterne lenker ==
(en) The Tides of Fate på Internet Movie Database
Gro Hege Bergan

Gro Hege Bergan, født Gro Hege Lilleås 10. juni 1951 i Tønsberg, oppvokst på Sem i Sem kommune, er bildekunstner, utdannet ved Statens Håndverks- og Kunstindustriskole (1970-1974) og Statens Kunstakademi (1974-1981).
Bergans virkeområder er grafikk og maleri, og hennes motiver er hentet fra situasjoner i hverdagen. Gjennom nitidig naturalistisk utførelse oppstår en lett karikerende og fremmedgjørende effekt. 
Bergan er kjent for sine underfundige tolkninger av mennesker og situasjoner. Med sin særegne fargebruk og naivistiske formspråk gir hun bildene en nostalgisk undertone.Hun har deltatt på en rekke kollektivutstillinger, og har hatt separatutstillinger blant annet i Tønsberg Kunstforening og Molde Kunstforening. Hun har illustrert flere bildebøker, blant andre «Mille og den magiske kringlen» til tekst av Merethe Lindstrøm, gitt ut på Aschehoug i 1997.Gro Hege Bergan er representert i samlinger hos blant andre Nordisk Konstcentrum, Norsk Kulturråd og Svenska Statens Konstråd.


== Referanser ==
Charles James McDonnell

Charles James McDonnell (født 7. juli 1928 i Queens i New York City i USA, død 13. februar 2020 i Totowa i New York) var en amerikansk katolsk geistlig og hjelpebiskop i Newark i New Jersey.


== Liv og virke ==


=== Prest ===
Charles James McDonnell ble ordinert til prest for erkebispedømmet Newark 29. mai 1954.
Etter ordinasjonen virket han først i pastoral omsorg og til tider også som pastor for National Guard of New Jersey. I 1965 fikk ble han feltprest i US Army. Under tjenesten som militærprest ble han blant annet utplassert til Vietnamkrigen og mottok flere utmerkelser. I 1986 ble han utnevnt til brigadegeneral og visesjef for US Army Chaplaincy Corps.I 1989 trakk han seg fra aktiv militærtjeneste og vendte tilbake til menighetssjelesorg. I 1991 ble han utnevnt til generalvikar og moderator for bispedømmekurien i erkebispedømmet Newark.


=== Hjelpebiskop i Newark ===
Den 15. mars 1994 utnevnte pave Johannes Paul II ham til hjelpebiskop i Newark og titulærbiskop av Pocofeltus. Erkebiskopen av Newark, Theodore Edgar McCarrick, bispeviet ham 12. mai samme år; medkonsekratorer var Peter Leo Gerety, erkebiskop emeritus av Newark, og Michael Angelo Saltarelli, hjelpebiskop i Newark.
Den 21. mai 2004 aksepterte pave Johannes Paul II hans aldersbetingede avskjedssøknad.
Hans grav er i krypten til Newarks Sacred Heart Cathedral.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1876-1958) *1917
Kardinal Francis Joseph Spellman (1889-1967) *1932
Kardinal Terence James Cooke (1921-1983) *1965
Kardinal Theodore Edgar McCarrick (1930- ) *1977
Biskop Charles James McDonnell (1928-2020) *1994


== Referanser ==
Agn (botanikk)

Agn er små blad eller hinner fra aksene til gress eller frøkurver til kurvplanter. Agner ble tidligere brukt i uår som melerstatning, gjerne blandet med mel fra bark. Se barkebrød for detaljer om denne bruken.
Gausdal ungdomsskole

Gausdal ungdomsskole er en ungdomsskole i Vestre Gausdal i Gausdal kommune. Rektor per 2022 er Bjørn Lykstad.


== Referanser ==
Mark Roberts (arkeolog)

Mark Brian Roberts (født 20. mai 1961 i Chichester, West Sussex) er en engelsk arkeolog 
som har spesialisert seg i studiet av paleolitikum. Han er best kjent for sin oppdagelse og  påfølgende utgravning på det paleolittiske arkeologiske stedet Boxgrove Quarry i sør-England. Han er også en lærer og forsker ved UCL Institute of Archaeology ved University College London. I 1994 mottok han Stopes-medaljen for sitt bidrag til studiet av paleolittiske mennesker og geologi under pleistocen.


== Referanser ==
Game Developer

Game Developer kan vise til:

Game Developer (nettside)
Game Developer (tidsskrift)
Videospillutvikler
TouchArcade

TouchArcade er et nettsted som tar for seg mobilspill. Den ble startet opp i 2008.


== Referanser ==


== Eksterne lenker ==
(en) Offisielt nettsted
Sideror

Denne artikkelen handler om sidoror på fly. For sidoror på skip, se ror.
Et sideror på et fly brukes for å styre flyets bevegelse rundt den vertikale aksen (i girplanet). Sideroret sitter vanligvis lengst bak på den vertikale stabilisatoren. Sideroret styres vanligvis av piloten med pedaler, hvor høyre pedal får snuten til å svinge mot høyre, og venstre pedal får snuten at svinge mot venstre.


== Se også ==
Høyderor
Balanseror
Trimror


== Referanser ==
Josh Holmes

Josh Holmes er en kanadisk videospillprodusent og designer. Han er kjent for sitt arbeid hos 343 Industries på Halo: Reach og Halo 4.


== Referanser ==


== Eksterne lenker ==
(en) Josh Holmes hos MobyGames
Christian Charlot Amalia Huitfeldt

Christian Charlot Amalia Huitfeldt  (ca. 1670-1745) var en norsk offiser, bror til sjøhelten Iver Huitfeldt.
Han var sønn av kommandant på Frederiksten Tønne Huitfeldt og Margrethe Thomasdatter Nold (1630-1671). Christian gikk i farens fotspor som militærmann og steg i gradene til han i 1712 ble major i Stods og Snaasens Compagnie av 1. Trondhjemske Regiment, senere oberstløytnant ved 3. Trondhjemske Regiment.   
I sin ungdom var han i krigstjeneste i Frankrike, Spania og Irland og deltok i 1718 i forsvaret av Trondhjem. I 1733 tok han avskjed.I 1708 hadde han giftet seg med Bolette von Hovenbech (d. 1722), paret bodde mange år i Trøndelag, men beholdt kontakten til familien i Smaalenene. De hadde tre barn sammen: 

Sophie Amalie, som døde ung på Elingaard
Anne Margrethe (1710-1777), gift med fetteren Claus Huitfeldt til Tronstad (1698-1749)
Helle Margrethe (1709-1794), gift med oberst Mathias Thams (1691-1776)Huitfeldt døde 1745 i Stjørdalen, og ble begravet i Værnes kirke.


== Referanser ==
Steinar Høgaas

Steinar Kolbjørn Høgaas (født 1941) er en lærer og Høyre-politiker fra Rana i Nordland som har vært vararepresentant til Stortinget i tre perioder 1981–97, og som var fast møtende stortingsrepresentant 1989–90 mens Petter Thomassen var statsråd. Han har også sittet i kommunestyret i Rana fire perioder, hvorav to i formannskapet, og i fylkesutvalget i Nordland 1987–89, og være leder av Nordland Høyre. Han var også politisk rådgiver for Rolf Presthus i de få ukene våren 1986 da Presthus var forsvarsminister.Han er utdannet lærer fra Nesna lærerhøgskole, og var rektor ved Gruben ungdomsskole 1969-1987. Senere har han vært regiondirektør i NHO Nordland, og direktør i Rana utviklingsselskap. Han har vært aktiv i Rotary, fuglehundklubb og Rana JFF.


== Referanser ==


== Eksterne lenker ==
(no) Steinar Høgaas hos Stortinget 
(no) Steinar Høgaas hos Norsk senter for forskningsdata
Tyskland under EM i friidrett 2022

Tyskland deltok som vertsnasjon under EM i friidrett 2022 som ble arrangert 15.–21. august 2022 i München.


== Medaljevinnere ==


== Resultater (utvalg) ==
Menn


== Referanser ==
Storbritannia under EM i friidrett 2022

Storbritannia deltok under EM i friidrett 2022 som ble arrangert 15.–21. august 2022 i München.


== Medaljevinnere ==


== Referanser ==
Sverige under EM i friidrett 2022

Sverige deltok under EM i friidrett 2022 som ble arrangert 15.–21. august 2022 i München.


== Medaljevinnere ==


== Referanser ==
Frankrike under EM i friidrett 2022

Frankrike deltok under EM i friidrett 2022 som ble arrangert 15.–21. august 2022 i München.


== Medaljevinnere ==


== Referanser ==
Finland under EM i friidrett 2022

Finland deltok under EM i friidrett 2022 som ble arrangert 15.–21. august 2022 i München.


== Medaljevinnere ==


== Referanser ==
Danmark under EM i friidrett 2022

Danmark deltok under EM i friidrett 2022 som ble arrangert 15.–21. august 2022 i München.


== Medaljevinnere ==


== Referanser ==
Belgia under EM i friidrett 2022

Belgia deltok under EM i friidrett 2022 som ble arrangert 15.–21. august 2022 i München.


== Medaljevinnere ==


== Referanser ==
Spania under EM i friidrett 2022

Spania deltok under EM i friidrett 2022 som ble arrangert 15.–21. august 2022 i München.


== Medaljevinnere (utvalg) ==


== Resultater (ufullstendig) ==


=== Kvinner ===
Bane- og landeveisøvelser


== Referanser ==